CELEX: 31982D0654
Language: el
Date: 1982-09-10 00:00:00
Title: 82/654/EOK: Απόφαση της Επιτροπής της 10ης Σεπτεμβρίου 1982 περί χορήγησης αδείας στο Λουξεμβούργο, δυνάμει του κανονισμού (EOK) αριθ. 1945/81 του Συμβουλίου, να προσαρμόσει τον αριθμό των θέσεων χοίρων (Το κείμενο στη γαλλική γλώσσα είναι το μόνο αυθεντικό)

Avis juridique important

|

31982D0654

82/654/EOK: Απόφαση της Επιτροπής της 10ης Σεπτεμβρίου 1982 περί χορήγησης αδείας στο Λουξεμβούργο, δυνάμει του κανονισμού (EOK) αριθ. 1945/81 του Συμβουλίου, να προσαρμόσει τον αριθμό των θέσεων χοίρων (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 277 της 29/09/1982 σ. 0018 - 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Σεπτεμβρίου 1982  περί χορηγήσεως αδείας στο Λουξεμβούργο, δυνάμει του κανονισμού (ΕΟΚ) αριθ. 1945/81 του Συμβουλίου, να προσαρμόσει τον αριθμό των θέσεων χοίρων  (Το κείμενο στη γαλλική γλώσσα είναι το μόνο αυθεντικό)  (82/654/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1945/81 του Συμβουλίου της 30ής Ιουνίου 1981 περί περιορισμών των ενισχύσεων για επενδύσεις στον τομέα παραγωγής χοιροειδών (1), και ιδίως το άρθρο 1,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από την οδηγία 81/528/ΕΟΚ (3), και ιδίως το άρθρο 18 παράγραφος 3,  Εκτιμώντας:  ότι η κυβέρνηση του Λουξεμβούργου ζήτησε τη χορήγηση της άδειας που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1945/81·  ότι η αίτηση αυτή περιλαμβάνει όλα τα στοιχεία και τις ενδείξεις που αναφέρονται στο άρθρο 3 του κανονισμού (ΕΟΚ) αριθ. 2180/81 της Επιτροπής της 30ής Ιουλίου 1981 περί των λεπτομερειών εφαρμογής του περιορισμού των ενισχύσεων για επενδύσεις στη χοιροπαραγωγή (4), και τα οποία αποδεικνύουν ότι υπάρχουν οι προϋποθέσεις για χορήγηση αδείας δυνάμει του άρθρου 1 του κανονισμού (ΕΟΚ) αριθ. 1945/81·  ότι η χορήγηση αυτής της άδειας δεν προδικάζει την απόφαση που πρέπει να λάβει η Επιτροπή δυνάμει του άρθρου 18 της οδηγίας 72/159/ΕΟΚ σχετικά με τα μέτρα που έχει λάβει το Λουξεμβούργο για την εφαρμογή της εν λόγω άδειας·  ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στο Μέγα Δουκάτο του Λουξεμβούργου να προσαρμόσει τον αριθμό των θέσεων χοίρων, ο οποίος καθορίζεται στο άρθρο 1 παράγραφος 1 του κανονισμού (ΕΟΚ) αριθ. 1945/81, εντός των ορίων και υπό τις προϋποθέσεις που αναφέρονται στο εν λόγω άρθρο καθώς και στον κανονισμό (ΕΟΚ) αριθ. 2180/81.  Άρθρο 2  Η παρούσα απόφαση απευθύνεται στο Μέγα Δουκάτο του Λουξεμβούργου.  Έγινε στις Βρυξέλλες, στις 10 Σεπτεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 31.  (2) ΕΕ αριθ. L 96 της 23. 4. 1972, σ. 1.  (3) ΕΕ αριθ. L 197 της 20. 7. 1981, σ. 41.  (4) ΕΕ αριθ. L 211 της 31. 7. 1981, σ. 28.